open-index/open-wikipedia-markdown huggingface dataset:
Աղբահանություն

**Աղբահանություն**, թափոնների կառավարման գործընթացի մի մաս։ Այն կոշտ թափոնների տեղափոխումն է օգտագործման և հեռացման կետից դեպի մշակման կամ աղբավայրի կետ։ Աղբահանությունը նաև ներառում է վերամշակվող նյութերի հավաքումը անմիջապես տների մոտից (մայթեզրից), որոնք տեխնիկապես թափոն չեն համարվում և հանդիսանում են աղբավայրերի ծանրաբեռնվածության նվազեցմանն ուղղված քաղաքային ծրագրի մաս:

## Կենցաղային թափոններ
Տնտեսապես զարգացած երկրներում կենցաղային թափոնները, սովորաբար թողնում են աղբամաններում կամ վերամշակման համար նախատեսված տարաներում, որից հետո իրականացվում է աղբահանություն՝ մասնագիտացված աղբատար մեքենաների միջոցով։ Որոշ քաղաքներում, ինչպես օրինակ Իտալիայի Վենետիկ քաղաքում, աղբահանության համար օգտագործվում են նաև հատուկ բեռնանավեր։

Սակայն, շատ զարգացող երկրներում, ինչպիսիք են Մեքսիկան և Եգիպտոսը ճանապարհի եզրին՝ աղբամաններում կամ տոպրակներում թողնված թափոնները չեն հեռացվում, քանի դեռ բնակիչներն անձամբ այն չեն տալիս աղբահավաքներին։

## Անվտանգություն
Աղբահանության նկատառումները ներառում են թափոնների տարբեր տեսակները և աղբամանների չափսերը, աղբամանների տեղադրման վայրը և այն, թե որքան հաճախ պետք է դրանք սպասարկվեն: Գերլցված աղբամանների պատճառով աղբը դուրս է թափվում դատարկելու ընթացքում: Վտանգավոր աղբը, ինչպիսիք են բենզինի դատարկ տարաները, կարող են հրդեհներ առաջացնել՝ բռնկելով այլ աղբ, երբ աղբատար մեքենայի մամլիչը աշխատում է: Աղբամանները կարող են կողպվել կամ պահվել հատուկ պահպանվող տարածքներում, որպեսզի չվճարող կողմերը աղբ չլցնեն դրանց մեջ։

Եթե թափոնների հավաքումը պատշաճ կերպով չի իրականացվում, դա կարող է հանգեցնել շրջակա միջավայրի աղտոտման: Սա ներառում է կենդանիների և միջատների բազմացումը և, ի վերջո, կարող է հանգեցնել հիվանդությունների տարածմանը: Սովորաբար թափոնները այրվում են, սակայն սա հանգեցնում է ավելի մեծ խնդրի, երբ խոսքը վերաբերում է օդի աղտոտմանը: Սա, ի վերջո, կարող է առողջական խնդիրներ ստեղծել շրջակա տարածքների մարդկանց համար։

## Աշխատանք որպես աղբահան
Ըստ USNews-ի՝

## Տես նաև
* Աղբաման
* Թափոնների տեսակավորում

## Ծանոթագրություններ

Կատեգորիա:Աղբ
Կատեգորիա:Հասարակական ծառայություններ
Կատեգորիա:Շրջակա միջավայրի պաշտպանություն
Կատեգորիա:Թափոնների կառավարում
Մոհամմադ Շիրազի

**Մոհամմադ Շիրազի** (), իրանցի զինվորական սպա, 1989 թվականից մինչև իր մահը՝ 2026 թվականը, եղել է Իրանի Գերագույն առաջնորդի ռազմական գրասենյակի ղեկավարը։ Որպես բրիգադային գեներալ՝ պատասխանատու է եղել Իրանի զինված ուժերի ավագ հրամանատարների և գերագույն առաջնորդի միջև հարաբերությունների համակարգման համար՝ հանդես գալով որպես երկրի պաշտպանության և անվտանգության ապարատի հիմնական կապող օղակ։ Շիրազին սպանվել է 2026 թվականի Իրան-ԱՄՆ պատերազմի ժամանակ։

## Կարերիա
Շիրազին 1989 թվականից ի վեր զբաղեցրել է Իրանի Գերագույն առաջնորդի գրասենյակի Ռազմական գրասենյակի ղեկավարի պաշտոնը։ Այս պաշտոնում նպաստել է Իրանի զինված ուժերի բարձրագույն էշելոնների, այդ թվում՝ Իսլամական հեղափոխության պահապանների կորպուսի և կանոնավոր զինված ուժերի, և Գերագույն առաջնորդ Ալի Խամենեիի միջև հաղորդակցությանն ու համակարգմանը։ երլուծաբանները նրան բնութագրել են որպես Իրանի անվտանգության վերաբերյալ որոշումների կայացման գործընթացի կենտրոնական դեմք։

## Սպանություն
Շիրազին սպանվել է 2026 թվականի փետրվարի 28-ին՝ Թեհրանում Իրանի ղեկավարության թիրախների վրա ԱՄՆ-ի և Իսրայելի կողմից համակարգված ավիահարվածների ժամանակ։ Հարվածները թիրախավորել են իրանցի բարձրաստիճան պաշտոնյաների հավաքը, այդ թվում՝ Գերագույն առաջնորդ Ալի Խամենեիին։ Նրա մահը կազմում է ավելի լայն գործողության մաս, որի արդյունքում սպանվել են մոտ 40 բարձրաստիճան իրանցի գործիչներ, ինչը նպաստել է երկրում ղեկավարության ճգնաժամին։

## Տես նաև
* Իսրայելա-ամերիկյան հարվածներ Իրանին

## Ծանոթագրություններ

Կատեգորիա:Իրանցի գեներալներ
Հոսեյն Ջաբալ Ամելյան

**Հոսեյն Ջաբալ Ամելյան** (, ), Իրանի զինվորական սպա և բրիգադի գեներալ Իսլամական հեղափոխության պահապանների կորպուսում (IRGC): Եղել է Իրանի պաշտպանական նորարարությունների և հետազոտությունների կազմակերպության (SPND) նախագահը, ինչը զբաղվում է առաջադեմ զենքի մշակմամբ: Ջաբալ Ամելյանը նախկինում ղեկավարել է Իրանի պաշտպանության և զինված ուժերի լոգիստիկայի նախարարության Ծովային արդյունաբերության կազմակերպությունը: Սպանվել է 2026 թվականին Իրանի վրա Իսրայելի և ԱՄՆ-ի կողմից իրականացված հարվածների ժամանակ:

## Կարիերա
Ջաբալ Ամելյանը նշանակվել է Իրանի պաշտպանության և զինված ուժերի լոգիստիկայի նախարարության ծովային արդյունաբերության կազմակերպության նախագահ 2021 թվականի հոկտեմբերին՝ փոխարինելով Ամիր Ռաստեգարիին։ Այս պաշտոնում նպաստել է Իրանի ռազմածովային կարողությունների զարգացմանը։

Իր մահվան պահին Ջաբալ Ամելիանը զբաղեցնում էր Պաշտպանական նորարարությունների և հետազոտությունների կազմակերպության (SPND) նախագահի պաշտոնը: Ըստ իսրայելական ռազմական գնահատականների՝ սա իրանական պաշտպանական կազմակերպություն է, որը կենտրոնացած է առաջադեմ տեխնոլոգիաների հետազոտման և մշակման վրա, ներառյալ նրանք, որոնք առնչվում են միջուկային, կենսաբանական և քիմիական զենքերին։

## Սպանություն
Ջաբալ Ամելյանը սպանվել է 2026 թվականի փետրվարի 28-ին՝ Իրանի վրա Իսրայել-ԱՄՆ 2026 թվականի հարվածների ժամանակ։ Հարվածները թիրախավորել էին Թեհրանում անցկացվող բարձր մակարդակի անվտանգության հանդիպումը, որին մասնակցել են իրանցի բարձրաստիճան պաշտոնյաներ։ Իսրայելի պաշտպանության ուժերի (ԻՊՈւ) տվյալներով՝ Ջաբալ Ամելյանը յոթ ոչնչացված առանցքային դեմքերի շարքում էր, այդ թվում՝ Իրանի պաշտպանության նախարար Ազիզ Նասիրզադեն և SPND-ի նախկին նախագահ Ռեզա Մոզաֆարի-Նիան։ ԻՊՈւ-ն նրան նկարագրել է որպես զենքի մշակման ծրագրերի վետերան։

## Տես նաև
* Իսրայելա-ամերիկյան հարվածներ Իրանին

## Ծանոթագրություններ

Կատեգորիա:Իրանցի գեներալներ
Ռեզա Մոզաֆարի Նիա

**Ռեզա Մոզաֆարի Նիա** (նաև գրվում է **Ռեզա Մոզաֆարինիա** կամ **Ռեզա Մոզաֆարնիա**, ), իրանցի զինվորական պաշտոնյա, ծառայել է որպես Պաշտպանական նորարարությունների և հետազոտությունների կազմակերպության տնօրեն, որը Իրանի պաշտպանության և զինված ուժերի լոգիստիկայի նախարարության կազմում գտնվող կազմակերպություն է, կապված է զգայուն տեխնոլոգիաների հետազոտությունների հետ։ Նախկինում զբաղեցրել է պաշտպանության փոխնախարարի և Մալեք-Աշտարի տեխնոլոգիական համալսարանի դեկանի պաշտոններ։ Մոզաֆարի-Նիան ենթարկվել է ԱՄՆ-ի պատժամիջոցներին՝ Իրանի հրթիռային և զանգվածային ոչնչացման զենքի ծրագրերին ենթադրյալ ներգրավվածության համար։ Սպանվել է 2026 թվականին Իրանի վրա Իսրայելի և ԱՄՆ-ի կողմից իրականացված հարվածների ժամանակ։

## Վաղ կյանք և կրթություն
Մոզաֆարի-Նիան ծնվել է 1959 թվականին Իրանի Սպահան քաղաքում։

## Կարիեա
Մոզաֆարի-Նիան ծառայել է որպես Իրանի Պաշտպանության և զինված ուժերի լոգիստիկայի նախարարության պաշտպանության փոխնախարար և նախարարությանը կից Մալեք-Աշտարի տեխնոլոգիական համալսարանի դեկան։ 2021 թվականի սեպտեմբերին նշանակվել է Պաշտպանական նորարարությունների և հետազոտությունների կազմակերպության տնօրեն՝ հաջորդելով Մահդի Ֆարահիին։ Միացյալ Նահանգները Պաշտպանական նորարարությունների և հետազոտությունների կազմակերպութուն նկարագրվել է որպես Իրանի 2004 թվականից առաջ գործող միջուկային զենքի ծրագրի իրավահաջորդ, որը զբաղվում է միջուկային, կենսաբանական և քիմիական զենքերի մեջ կիրառություն ունեցող տեխնոլոգիաների մշակմամբ։

2013 թվականին ԱՄՆ-ի Օտարերկրյա ակտիվների վերահսկողության գրասենյակը թիվ 13382 գործադիր հրամանի համաձայն Մոզաֆարի-Նիային ներառել է պատժամիջոցների ցուցակում՝ Իրանի հրթիռային ծրագրին աջակցելու և զանգվածային ոչնչացման զենքերի տարածման մեջ ունեցած դերի համար։ ԱՄՆ Պետդեպարտամենտը թարմացրել է նրա նկատմամբ սահմանված պատժամիջոցները 2025 թվականին՝ հայտարարելով, որ որպես SPND-ի (Պաշտպանական նորարարությունների և հետազոտությունների կազմակերպություն) տնօրեն, նա վերահսկել է երկակի նշանակության սարքավորումների ձեռքբերման և զգայուն տեխնոլոգիաների զարգացման ջանքերը, որոնք պոտենցիալ կիրառելի են միջուկային զենքի համար։

## Սպանություն
Մոզաֆարի-Նիան սպանվել է 2026 թվականի փետրվարի 28-ին՝ Իրանի վրա Իսրայելի և ԱՄՆ-ի կողմից 2026 թվականի հարվածների ժամանակ։ Հարվածները թիրախավորել են իրանցի բարձրաստիճան պաշտպանական և անվտանգության գործիչների, և, ըստ իսրայելական ռազմական հայտարարությունների, Մոզաֆարի-Նիան նույնականացվել է որպես SPND-ի նախկին նախագահ, որը նպաստել է միջուկային զենքի մշակման ջանքերին։

## Տես նաև
* Իրանի միջուկային ծրագիր

## Ծանոթագրություններ

Կատեգորիա:Իրանցի գեներալներ
Կատեգորիա:Իրանցի ռազմական գործիչներ
Կոսմո

**Բենջամին Գեդեոն** (, ), առավել հայտնի է որպես **Կոսմո**, ավստրիացի երգիչ և երգահան։ «Tanzschein» երգով կներկայացնի Ավստրիայն Եվրատեսիլ 2026 երգի մրցույթում, որը տեղի կունենա երգչի հայրենիքում՝ Վիեննայում։

## Կեսնագրություն
Գեդեոնը ծնվել է Բուդապեշտում և մեծացել Հալբտուրնում,  (Բուրգենլանդ): Չորս տարեկանում վաղ երաժշտական կրթություն է ստացել Նոյզիդլ ամ Զեեի կենտրոնական երաժշտական դպրոցում: Երկու տարի անց Գեդեոնը սկսել է դաշնամուրի դասերի գնալ նույն դպրոցում: 13 տարեկանից ստացել է երգեցողության դասեր: Նույն տարիքում Գեդեոնը նաև սկսել է մեղեդիներ և երգեր գրել: Իր ծննդյան անվամբ նա թողարկել է իր առաջին երգերը, որոնք անձամբ է պրոդյուսերավորել։

## Կարիերա
2020 թվականին Գեդեոնը առաջին անգամ մասնակցել է Գերմանիայի *«The Voice Kids»* երգի մրցույթի լսումներին և դուրս է մնացել երկրորդ փուլից հետո։ Վերադարձել է 2022 թվականին և այս անգամ Գեդեոնը ոչ միայն առաջադիմել է սկաուտական գործընթացում, այլև հասել է մինչև 10-րդ մրցաշրջանի եզրափակիչ փուլ, որտեղ նրա մարզիչը եղել է Ալվարո Սոլերին, որտեղ երկու երգ է կատարել Ֆրենկ Սինատրայի երգացանկից։

Արդյունքում, Գեդեոնը ելույթ է ունեցել Սոլերի երկու համերգներում՝ Գրացի Շլոսբերգի «Կասեմատեն» բացօթյա բեմում և Վիեննայի «Գազոմետր» համերգասրահում: Նաև ելույթ է ունեցել Նոյզիդլերզեի «Ստարնախտ ամ Նոյզիդլերզեի» նախապատրաստական միջոցառման ժամանակ, Գոլս ժողովրդական փառատոնում և Հալբտուրն Չարդակենֆեստում, դաշնամուրային համերգ է ունեցել Կիտզեի ամրոցում իր դաշնամուրի ուսուցչի՝ Գեբհարդ Ռաուշերի հետ և հոկտեմբերին հանդիպել է Բուրգենլանդի նահանգապետի հետ, որը Գեդեոնի ելույթները դիտել է հեռուստատեսությամբ: Դեկտեմբերին իր առաջին ռադիոհարցազրույցն է տեղի ունեցել՝ Ռադիո Բուրգենլանդի «Մալցեյթ Բուրգենլանդ» Բուրգենլանդի ծրագրում:

2021 թվականի հուլիսին Գեդեոնը հաղթել է Բուրգենլանդի երիտասարդ երաժիշտների *podium.jazz.pop.rock...* մրցույթում՝ որպես լավագույն երգիչ-երգահան՝ իր իսկ գրած «Fall into Your Arms» ջազային ստեղծագործության վոկալային և դաշնամուրային կատարմամբ։ 2023 թվականի աշնանը՝ «Fall into Your Arms» երգով մասնակցել է Բուրգենլանդի երգի մրցույթին։ Դրա համար Գեդեոնը ստեղծել է խումբ՝ կենդանի համերգների և ստուդիական ձայնագրությունների համար։

2025 թվականի դեկտեմբերի 15-ին հայտարարվել է, որ Գեդեոնը կներկայացնի Ավստրիայում կայանալիք Եվրատեսիլ 2026 երգի մրցույթի ազգային ընտրության փուլին, որը կոչվում է *«Vienna Calling – Wer singt für Österreich?*»։ Մրցույթի ժամանակ վերցրել է Կոսմո բեմական կեղծանունը և կատարել է «Tanzschein» երգը։ Նա հաղթել է 2026 թվականի փետրվարի 20-ի եզրափակչում և ստացել Ավստրիան հայրենիքում ներկայացնելու իրավունքը։

## Սկավառակագրություն
Հեղինակային իրավունքները վերցված են iTunes-ից։

### EP

### Սինգլներ

## Ծանոթագրություններ

Կատեգորիա:2006 ծնունդներ
Կատեգորիա:Ապրող անձինք
Կատեգորիա:Ավստրիայի մասնակիցները Եվրատեսիլ երգի մրցույթում
Կատեգորիա:Ավստրիան Եվրատեսիլ երգի մրցույթում
Կատեգորիա:Ավստրիացի երաժիշտներ
Կատեգորիա:Ավստրիացի երգիչներ
Կատեգորիա:Եվրատեսիլ երգի մրցույթի մասնակիցներ
Մոստաֆա Խամենեի

**Մոստաֆա Հոսեյնի Խամենեի** (, ), իրանցի հոգևորական և Իրանի նախկին գերագույն առաջնորդ Ալի Խամենեիի ավագ որդին։

Հայտնի է որպես «Հուջաթուլ-իսլամ/Այաթոլլահ Սեյեդ Մոստաֆա Խամենեի» ()և Ազիզոլլահ Խոշվաղթի փեսան է։ Մոջթաբա, Մասուդ (Մոհսեն) և Մեյսամ Խամենեիների ավագ եղբայրն է։

Մոստաֆա Խամենեին, որը մասնակցել է Իրան-Իրաք պատերազմին, բնակվում է Ղոմում: Իրանի Գերագույն առաջնորդի գրասենյակի հոգևորականի հաղորդակցության օգնական Ահմադ Մարվիի խոսքերով՝

## Ծանոթագրություններ
Ալիռեզա Արաֆի

**Ալիռեզա Արաֆի** (, ), իրանցի հոգևորական և քաղաքական գործիչ, 2019 թվականից ի վեր եղել է Պահապանների խորհրդի անդամ, իսկ 2022 թվականից՝ Փորձագետների ժողովի անդամ։ Ալի Խամենեիի սպանությունից հետո ծառայում է ժամանակավոր ղեկավարության խորհրդում՝ Մասուդ Պեզեշքիանի և Գերագույն դատավոր Ղոլամ-Հոսեյն Մոհսենի-Էջեիի հետ միասին։ Արաֆին նաև  2016 թվականից եղել է Իրանի աստվածաբանական ճեմարանների ղեկավարը, իսկ 2015 թվականից՝ Ղոմի ուրբաթօրյա աղոթքի իմամը։ 2008-2018 թվականներին եղել է Ալ-Մուստաֆա միջազգային համալսարանի նախագահը։

## Կենսագրություն
Արաֆին ծնվել է 1959 թվականին Յազդ նահանգի Մեյբոդ քաղաքում։ Նրա հայրը՝ Մոհամմադ Իբրահիմ ալ-Արաֆին եղել է Ռուհոլլահ Խոմեյնիի մտերիմ ընկերը։ Իսլամական հեղափոխությունից առաջ եղել է քարոզիչ և գրող։ Չնայած այն հանգամանքին, որ չի մասնակցել Փորձագետների ժողովին մասնակցելու համար Պահապանների խորհրդի կողմից անցկացվող գրավոր քննությանը, 2015 թվականի ընտրություններում հաստատվել է ժողովում՝ շնորհիվ Իրանում Փորձագետների ժողովի ընտրությունները կարգավորող օրենքի III հոդվածի, որը թույլ է տալիս Իրանի Գերագույն առաջնորդին՝ սեփական հայեցողությամբ շրջանցել Պահապանների խորհրդի պահանջները և տալ հաստատում։

## Կրթություն
Ղոմում ավարտել է տարրական դպրոցը։ Միաժամանակ սկսել է իր հոգևոր ճեմարանի և նախնական դասընթացները։ Ավելի ուշ նաև հաճախել է հոգևոր ճեմարանի դասընթացների, սովորել արաբերեն և անգլերեն։ Ավելին, ուսումնասիրել է մաթեմատիկա և փիլիսոփայություն։

## Գործունեություն և պարտականություններ
* Իսլամական գիտությունների միջազգային կենտրոնի նախագահ և հոգաբարձուների խորհրդի անդամ
* Համալսարանական հետազոտական ինստիտուտի նախագահ
* Իմամ Խոմեյնիի անվան ինստիտուտի կրթական բաժին
* Ղոմի հոգևոր ճեմարանի հետազոտական խորհուրդ
* Մեյբոդ քաղաքի ուրբաթօրյա աղոթապետ (Իմամ Ջումա)
* Մշակութային հեղափոխության գերագույն խորհրդի անդամ
* Իրանի հոգևոր ճեմարանների ղեկավար
* «Ալ-Մոստաֆա» միջազգային համալսարանի (ինստիտուտի) ղեկավար

## Ալոմոստաֆա ինստիտուտ
2009-2018 թվականներին Արաֆին ղեկավարել է «Ալմոստաֆա» ինստիտուտը, որը կրոնական կրթական կենտրոն է «Իսլամական Հանրապետության գաղափարախոսությունը տարածելու» և «շիական իսլամը տարածելու համար»։ Արաֆին պնդում է, որ «Ալմոստաֆա» ինստիտուտում ութ տարվա ընթացքում նրանք 50 միլիոն մարդու դարձրել են շիաներ։ Այս պնդումը շատ փորձագետների կողմից համարվում է «անհավատալի և անիրագործելի»։

## Ծանոթագրություններ

## Արտաքին հղումներ
* Ալեքսանդր Ժուկովը հանդիպել է Իրանի փորձագետների խորհրդի փոխնախագահ Ալիռեզա Արաֆիի հետ։

Կատեգորիա:Իրանի քաղաքական գործիչներ
Կատեգորիա:Քրիստոնեության քննադատներ
Մոհամմադ Մահդի Միրբաղերի

**Մոհամմադ Մահդի Միրբաղերի** (), իրանցի քաղաքական գործիչ, շիա հոգևորական, իսլամական փիլիսոփա և տեսաբան, Ղոմի իսլամական գիտությունների ակադեմիայի ղեկավարն և Սեմնան նահանգի ներկայացուցիչ՝ Փորձագետների ժողովի անդամ։ Համարվում է արտասահմանյան իրավագիտության ուսուցիչ։

Գիտության և կրոնի միջև եղած կապի տեսաբան է։ Պաշտպանում է գիտությունների կողմնորոշումը՝ հիմնվելով իմացաբանության վրա, առաջարկելով, որ գիտությունները կարող են դասակարգվել որպես կրոնական կամ ոչ կրոնական։ Բաղերին 2016 թվականի մարտի ընտրություններում ընտրվել է Ալբորզ նահանգի ներկայացուցիչ Փորձագետների ժողովում։ 2024 թվականի մարտի ընտրություններում ընտրվել է Սեմնան նահանգի ներկայացուցիչ Փորձագետների ժողովում։ Նրա անունը շրջանառվում է որպես Իրանի Գերագույն առաջնորդի պաշտոնի հավանական թեկնածու՝ ապագա ընտրություններում։ Նախկինում նրա անունը քննարկվել է նաև Թեհրանի ուրբաթօրյա աղոթապետի պաշտոնի համատեքստում։

## Ծանոթագրություններ

Կատեգորիա:Իրանի քաղաքական գործիչներ
A2A

**A2A S.p.A.**, իտալական ընկերություն, որը արտադրում, բաշխում և շուկայավարում է վերականգնվող էներգիա, էլեկտրաէներգիա, գազ, մատուցում է ինտեգրված ջրամատակարարման և թափոնների կառավարման ծառայություններ: Նշանակալի ներկայություն ունի Իտալիայի հյուսիսում, էներգիայի արտադրության օբյեկտներ՝ Իտալիայում և Հունաստանում:

## Պատմություն
A2A-ն ստեղծվել է 2008 թվականի հունվարի 1-ին՝ Հյուսիսային Իտալիայի երեք մունիցիպալիտետներին պատկանող կոմունալ ծառայությունների միավորման արդյունքում։ Դրանք են՝ Միլանի Azienda Elettrica Municipale [it] (AEM, հիմնադրված 1880 թ.) և Azienda Milanese Servizi Ambientali [it] (AMSA, հիմնադրված 1907 թ.) ընկերությունները, ինչպես նաև Բրեշիայի Azienda dei Servizi Municipalizzati [it] (ASM, հիմնադրված 1908թ.) ընկերությունը։

2024 թվականի դեկտեմբերի դրությամբ A2A-ն մասամբ պատկանում է Միլանի և Բրեշիայի քաղաքապետարաններին (յուրաքանչյուրը 25% մասնաբաժին ունի): Համայնքներին (մունիցիպալիտետներին) վերապահված է 15 տնօրեններից 12-ին նշանակելու իրավունք և պատասխանատվություն: 2025 թվականի նոյեմբերի տվյալներով ընկերության նախագահը Ռոբերտո Տոսկան էր, կառավարիչ-տնօրենը՝ Ռենատո Մաձոնչինին:

A2A-ն FTSE MIB ինդեքսի անդամ է և գրանցված է Borsa Italiana-ում: 2025 թվականի վերջի տվյալներով ընկերության եկամուտը կազմել է €12,86 միլիոն եվրո: «Ֆորբս» ամսագրի՝ 2024 թվականին կազմած խոշորագույն հանրային ընկերությունների Forbes Global 2000 ցանկում A2A-ն զբաղեցրել է 1257-րդ տեղը:

## Ծանոթագրություններ

Կատեգորիա:2008 հիմնադրված ընկերություններ
Կատեգորիա:Իտալիայի ընկերություններ
Envirogreen Recycling

**Envirogreen**, Իռլանդիայում գործող բնապահպանական ծառայություններ մատուցող ընկերություն, գործում է բացառապես թափոնների կառավարման ոլորտում: Ընկերությունը քննադատների գովասանքի է արժանացել Իռլանդիայում վերամշակման արդյունաբերությունը ցնցելու համար՝ խրախուսելով մասնավոր ընկերություններին տեսակավորել և վաճառել իրենց վերամշակվող նյութերը, այլ ոչ թե դրանք աղբավայրերում նետել։

## Գործունեություն
Envirogreen-ը գործում է Մեծ Բրիտանիայի և Իռլանդիայի առևտրային վերամշակման ոլորտում: Ընկերությունը մատուցում է անհատականացված առևտրային վերամշակման ծառայություններ Իռլանդիայում և Մեծ Բրիտանիայում: Envirogreen-ի վերականգնման մակարդակը կազմում է 89%, ինչը զգալիորեն գերազանցում է Իռլանդիայի ազգային միջին ցուցանիշը՝ որը կազմում է 39.5%։

### Վերամշակում
Envirogreen-ի գործունեությունը ներառում է՝

* Պլաստիկի, ստվարաթղթի, թղթի վերամշակում և վերականգնում,
* Վերամշակվող նյութերի միջնորդական գործունեություն Մեծ Բրիտանիայում և Իռլանդիայում
* Բնապահպանական կառավարման համակարգերի նախագծում և ներդրում
* Պոլիստիրոլի վերամշակման ծառայություններ ամբողջ Իռլանդիայում
* Թափոնների վերաբերյալ խորհրդատվություն

### Թափոնների կառավարում

* Տեսակավորում և վերամշակում է առևտրային վերամշակվող նյութերը և աղտոտված գյուղատնտեսական թափոնները

## Ածխածնի կրճատման հաշվետվություն
Envirogreen-ը Իռլանդիայում առաջին թափոնների կառավարման ընկերությունն է, որը ներդրել է ածխածնի կրճատման հաշվետվություն, որը թույլ է տալիս իր հաճախորդներին տեսնել, թե որքան CO2 է խնայվել և քանի մեքենա է հանվել ճանապարհներից՝ ընտրելով վերամշակումը՝ աղբավայրերի փոխարեն։

## Ծանոթագրություններ

## Արտաքին հղումեր

* 

Կատեգորիա:Աղբ
Greyhound Recycling

**Greyhound Recycling**, թափոնների հավաքման, աղբամանների վարձակալության և վերամշակման ընկերություն Իռլանդիայում։

## Պատմություն
Ընկերությունը հիմնադրել են Բեռնարդ և Մորա Բաքլիները 1974 թվականին։ Այն ղեկավարում են նրանց որդիները՝ Մայքլ և Բրայան Բաքլիները։ Ընկերությունը 2019 թվականին հայտարարել է 100 նոր աշխատատեղի մասին, որի արդյունքում ընկերության աշխատակիցների ընդհանուր թիվը հասել է 600-ի։

Ընկերությունը 2011 թվականին Հարավային Դուբլինի կոմսական խորհրդից ստանձնել է թափոնների հավաքման բիզնեսը, դառնալով Իռլանդիայի կենցաղային թափոնների վերամշակմամբ զբաղվող խոշորագույն ընկերություններից մեկը։ 2012 թվականին այն ստանձնել է նաև Դուբլինի շրջանային խորհրդի թափոնների հավաքման ծառայությունը  և սպասարկում է ավելի քան 500,000 հաճախորդների Իռլանդիայի 12 տեղական ինքնակառավարման մարմիններում, ինչպես նաև շահագործում է վերականգնվող էներգիայի բիզնես շահեր Եվրոպայի և Ասիայի 15 երկրներում։

2013 թվականին տնօրեններ Մայքլ և Բրայան Բաքլիները մեղավոր են ճանաչվել Դուբլինում գտնվող իրենց հիմնական պահեստարանից արտանետումների և տհաճ հոտերի տարածումը չվերահսկելու համար: Դատարանը նրանց դատապարտել է տուգանքի վճարման, ինչպես նաև իրավաբանական ծախսերի փոխհատուցման և երկու բարեգործական կազմակերպությունների նվիրատվություն կատարելու։

2014 թվականին աշխատավարձի կրճատումների վերաբերյալ 14 շաբաթ տևած գործադուլը ավարտվել է աշխատողների և ընկերության միջև հաշտության կնքմամբ։ «Greyhound»-ի աշխատակիցների ընտրված ներկայացուցիչները և վեճում ներգրավված SIPTU արհմիության կազմակերպիչները ղեկավարության հետ բանակցեցին և կնքեցին համաձայնագիր։

2016 թվականի օգոստոսին, միաձուլման գործընթացի շրջանակներում, «Greyhound»-ը գնել է իր մրցակիցներ «Panda» և «Greenstar» ընկերությունների կենցաղային թափոնների հավաքման բիզնեսները: Որպես Իռլանդիայում թափոնների վերամշակման ծառայություններ մատուցող ընկերություն՝ 2019 թվականի մայիսին այն հայտարարել է հաջորդ տարվա ընթացքում իր առևտրային ստորաբաժանման մեջ 35 միլիոն եվրո ներդնելու ծրագրերի մասին:

## Մրցանակներ
* All-Ireland Business All-Star հավատարմագրումը շնորհվել է Greyhound Recycling-ին 2019 թվականի ապրիլի։
* 2019 թվականին ընկերությունն արժանացել է «Իռլանդիայի լոգիստիկայի և տրանսպորտի» մրցանակին «Հաճախորդամետության ոլորտում ձեռքբերումների համար»
* Համայնքային ուղղվածությամբ բիզնեսի 2019 թվականի մրցանակ

## Ծանոթագրություններ
Truth Social

**Truth Social,** ամերիկյան սոցիալական ցանց: Պատկանում է Trump Media & Technology Group (TMTG) ամերիկյան ընկերությանը, որը մեծամասամբ ԱՄՆ նախագահ Դոնալդ Թրամփինն է։  Գործարկվել է 2022 թվականին՝ Թրամփի խոշոր սոցիալական ցանցերի արգելափակումներին ի պատասխան:

2024 թվականի մարտի դրությամբ App Store-ի սոցիալական մեդիա հավելվածների վարկանիշային աղյուսակում զբաղեցնում էր 38-րդ տեղը։ 2022 թվականին Similarweb-ը  Truth Social-ին ԱՄՆ-ում դասեց 133-րդ տեղում՝ «Նորությունների և մեդիա հրատարակիչներ» կատեգորիայում, առաջ անցնելով 720-րդ տեղում գտնվող Գաբից և 5117-րդ տեղում գտնվող Պարլերից։ 

Համարվում է «X-ի (նախկին Twitter) կլոնը»:

2025 թվականի սկզբի ունեցել է ամսական 6.3 միլիոն ակտիվ օգտատեր, ինչը փոքր թիվ է խոշոր մրցակիցների համեմատ:

## Քննադատություններ և հետաքննություններ
Truth Social-ը ենթարկվել է բազմաթիվ կարգավորող և իրավական հետաքննությունների, այդ թվում՝ ԱՄՆ արժեթղթերի և բորսաների հանձնաժողովի (SEC) և ԱՄՆ արդարադատության նախարարության (DOJ) կողմից ֆինանսական բացահայտումների և հաշվապահական պրակտիկայի վերաբերյալ ուսումնասիրության: Հարթակը քննադատության է ենթարկվել բովանդակության մոդերացիայի անհամապատասխանությունների, սխալ տեղեկատվության և Թրամփի քաղաքական և մեդիա էկոհամակարգում իր դերի համար:

## Տես նաև
* Դոնալդ Թրամփ
* Սոցիալական ցանցերի ցանկ

## Ծանոթագրություններ

Կատեգորիա:Սոցիալական ցանցեր
Տերուելի օդանավակայան

**Տերուելի օդանավակայան** (IATA՝ **TEV**, ԻԿԱՕ օդանավակայանի կոդ: **LETL**), օդանավակայան Իսպանիայի Տերուել նահանգում, Տերուել քաղաքի մերձակայքում։ Առևտրային անվանումը՝ Plataforma Aeroportuaria-Teruel (PLATA)։ Այն 2013 թվականի փետրվարի 5-ին հանրային օգտագործման համար սերտիֆիկացվել է Իսպանիայի Քաղաքացիական ավիացիայի անվտանգության պետական գործակալության (AESA) կողմից՝ նախկին ռազմական ավիաբազայի վերապրոֆիլավորումից հետո։ Թռիչքային գործողությունների իրականացման թույլտվությունը AESA-ն տրամադրել է 2013 թվականի փետրվարի 28-ին։

Օդանավակայանի տարածքում կա հիմնական շենք՝ վերահսկիչ աշտարակով, ինչպես նաև պարզ կառուցվածքով տերմինալ, սակայն այն նախատեսված չէ ուղևորահոսք սպասարկելու համար։ Տերմինալի հարևանությամբ տեղակայված է օդանավերի վթարափրկարարական և հրդեհաշիջման (ARFF) կայան։ Տարածքում գործում են երեք հիմնական տեխնիկական սպասարկման և պահեստազերծման անգարներ (որոնցից սկզբնականը նախատեսված Boeing 747 տիպի օդանավերի համար, իսկ նորագույնը՝ Airbus A340 տիպի)։ PLATA-ն պատկանում է Արագոնի կառավարության և Տերուել քաղաքի խորհրդի ձևավորած կոնսորցիումին և չի մտնում իսպանական օդանավակայանների կառավարման *Aena Group* ընկերության կազմի մեջ։

Տարածքի չոր կլիման նպաստավոր է օդանավերի երկարաժամկետ պահպանման համար․ օդանավակայանը կարող է տեղավորել մինչև 250 օդանավ։ COVID-19 համավարակի ընթացքում այստեղ կայանվել է մոտավորապես 100 շահագործումից ժամանակավորապես դուրս բերված օդանավ։

## PLD Space-ի շարժիչային փորձարկումների համալիրներ
2018 թվականի օգոստոսին իսպանական տիեզերական արձակման ծառայություններ մատուցող *PLD Space* ընկերությունը Տերուելի օդանավակայանի կոնսորցիումի հետ ստորագրել է կոնցեսիոն պայմանագիր՝ օդանավակայանի տարածքում 13337 մ² մակերեսով հողատարածք օգտագործելու նպատակով՝ կրող հրթիռների տեխնոլոգիաների փորձարկման համար։ Պայմանագիրը կնքվել է 25 տարի ժամկետով՝ լրացուցիչ 10 տարով երկարաձգելու հնարավորությամբ։ *PLD Space*-ը պարտավորվել է ներդնել 1 միլիոն եվրո ենթակառուցվածքների զարգացման համար, ինչը ներառել է նոր կառավարման սենյակի, գրասենյակների, մուտքային ճանապարհների, հրթիռային շարժիչների սպասարկման անգարի և Miura 1 հրթիռի փորձարկման համար նախատեսված նոր փորձարկման հարթակի կառուցում։ Նախորդ երեք տարիների ընթացքում փորձարկումները օդանավակայանում իրականացվել են կարճաժամկետ պայմանագրի հիման վրա։

## Ծանոթագրություններ

## Արտաքին հղումներ
* Official site
* Tarmac Aerosave Company
* Report for spotters with pictures

Կատեգորիա:2013 կառուցումն ավարտված շենքեր և կառույցներ
Կատեգորիա:Արագոնի օդանավակայաններ
Կատեգորիա:Եվրոպայի օդանավակայաններ
Կատեգորիա:Օդանավերի գերեզմանոցներ
Ալի Աբդոլլահի Ալիաբադի

**Ալի Աբդոլլահի Ալիաբադի** (), իրանցի բարձրաստիճան զինվորական և նախկին քաղաքական գործիչ, ներկայումս Խաթամ-ալ Անբիա կենտրոնական շտաբի հրամանատարն է: Ծառայել է որպես նահանգապետ և փոխնախարար Մահմուդ Ահմադինեժադի նախագահության օրոք։

ԱՄՆ ֆինանսների նախարարությունը Ալիաբադիի նկատմամբ պատժամիջոցներ է սահմանել։

Ալիաբադին մասնակցել է 2022 թվականի Մոսկվայի միջազգային անվտանգության համաժողովին՝ որպես Իսլամական Հանրապետության զինված ուժերի գլխավոր շտաբի պետի տեղակալ։ Համաժողովում Ալիաբադին Միացյալ Նահանգներին անվանել է «Մեծ սատանա» և ասել, որ ամերիկյան տոտալիտարիզմը և միակողմանիությունը սպառնում են համաշխարհային անվտանգությանը։ Համաժողովում Ալիաբադին նաև ասել է, որ ամերիկացիներն են առաջացնում ճգնաժամեր, պատժամիջոցներ և պատերազմներ։

2025 թվականին X մի հաշիվ, որը պնդել է, որ կապված է Մոսադի հետ, հայտարարել է, որ Աբդոլլահին Խաթամ-ալ Անբիա կենտրոնական շտաբի նոր հրամանատարն է, այն բանից հետո, երբ հրամանատարներ Գոլամ Ալի Ռաշիդը և Ալի Շադմանին սպանվեցին Իրան-Իսրայել պատերազմում: Մոսադը չի հերքել իր կապը հաշվի հետ։

## Ռազմական կարիերա
Գեներալ Աբդոլլահիի զբաղեցրած պաշտոններն են՝

* Գիլան Քուդս նահանգային կորպուսի հրամանատար
* Հեղափոխության պահապանների կորպուսի ցամաքային ուժերի շտաբի հրամանատար
* Հեղափոխության պահապանների միացյալ շտաբի տեսչական շրջանակի ղեկավար
* Հեղափոխության պահապանների ռազմաօդային ուժերի հրամանատարի տեղակալ
* Իրավապահ մարմինների համակարգման գծով տեղակալ
* Իրավապահ ուժերի հրամանատարի տեղակալ (մինչև 2005 թվականը)
* Իրավապահ ուժերի հրամանատարի ժամանակավոր պաշտոնակատար (2005 թվական)
* Զինված ուժերի գլխավոր շտաբի պատրաստության, լոգիստիկայի և արդյունաբերական հետազոտությունների գծով տեղակալ (2013-2016 թվականներ)
* Զինված ուժերի գլխավոր շտաբի համակարգման գծով տեղակալ (2016-)

## Ծանոթագրություններ

Կատեգորիա:Իրանցի գեներալներ
Ալիռեզա Թանգսիրի

**Ալիռեզա Թանգսիրի** (, ), իրանցի ռազմածովային սպա, Իսլամական հեղափոխության պահապանների կորպուսի (IRGC) ռազմածովային ուժերի հրամանատարը։

## Ռազմական կարիերա
Թանգսիրին եղել է ռազմածովային բրիգադի հրամանատար Իրան-Իրաք պատերազմի ժամանակ։ Ավելի ուշ ղեկավարել է Բանդար Աբբասում գտնվող Իսլամական հեղափոխության պահապանների կորպուսի (IRGCN) 1-ին ռազմածովային շրջանը։

2007 թվականի սեպտեմբերին Թանգսիրին ասել է, որ եթե Միացյալ Նահանգները «բախվի մեզ հետ, մենք նրանց կհետապնդենք նույնիսկ մինչև Մեքսիկական ծոց»։

2013 թվականին ասել է. «Իսրայելցիները հրեաներ են, իսկ ամերիկացիները՝ քրիստոնյաներ։ Մեր Ղուրանը շեշտում է, որ նրանք մեր ընկերները չեն»։

2016 թվականի հունվարին՝ ԱՄՆ-Իրան ռազմածովային միջադեպի ժամանակ, երբ Իրանը ձերբակալել է 10 ամերիկացի ծովային հետևակայինների, ովքեր շարժիչի խափանման պատճառով մտել էին իրանական ջրեր, Թանգսիրին դա որակել է որպես «ԱՄՆ ուժերի անձնատվություն Իրանին»։ 2018 թվականի օգոստոսի 23-ին Իրանի գերագույն առաջնորդ Ալի Խամենեին Թանգսիրիին նշանակել է ԻՀՊԿ-ի հրամանատար։

2021 թվականի նոյեմբերին Թանգսիրին ասել է, որ Միացյալ Նահանգները «գիտակցել է Իսլամական Հանրապետության գերազանցությունը ծովում»։ 2025 թվականի փետրվարի ներկայացրել է Իրանի առաջին անօդաչու թռչող սարքերի կիրառման համար նախատեսված ավիակիրը՝ վերափոխված առևտրային մի նավ, որը անվանել է Իրանի պատմության «ամենախոշոր ռազմածովային նախագիծը»։ 2025 թվականի մարտին Թանգսիրին զգուշացրեց. «Եթե թշնամիները սխալ թույլ տան, մենք նրանց կուղարկենք դժոխքի խորքը»։ Այս հայտարարությունը հաջորդել է ԱՄՆ նախագահ Դոնալդ Թրամփի նամակին՝ ուղղված Իրանի գերագույն առաջնորդ Խամենեիին, որով նա հորդորում էր Իրանին միջուկային համաձայնության գալ ԱՄՆ-ի հետ, այլապես սպառնում էր ռազմական գործողություններով։

2025 թվականի ապրիլին Թանգսիրին հայտարարել է, որ Միացյալ Նահանգների ռազմածովային ուժերը «անկարող» են մարտահրավեր նետել Իրանի ծովային գերիշխանությանը։

## Քաղաքական հայացքներ
2022 թվականին պնդել է, որ սաուդյան կառավարիչները սերում են Մեդինայի և Խայբարի հրեաներից, որոնք մարգարե Մուհամմադի թշնամիներն են**։

Սպառնացել է ամերիկյան և բրիտանական նավագնացությանը Պարսից ծոցում։

## ԱՄՆ պատժամիջոցներ
2019 թվականի հունիսի 24-ին ԱՄՆ ֆինանսների նախարարությունը նրան հայտարարել է որպես հատուկ նշանակված գլոբալ ահաբեկիչ՝ սառեցնելով նրա ԱՄՆ-ում գտնվող բոլոր ակտիվները և արգելելով ԱՄՆ անձանց նրա հետ գործարքներ կնքել՝ համաձայն 13224 գործադիր հրամանագրի։ Նրա նկատմամբ երկրորդական պատժամիջոցներ կիրառվեցին 2024 թվականին՝ «Paravar Pars» ընկերության խորհրդում իր պաշտոնի համար, որը իրանական ռազմական ընկերություն է և մշակում է անօդաչու թռչող սարքեր։

## Ծանոթագրություններ

Կատեգորիա:Իրանցի գեներալներ
Կատեգորիա:Իրանցիներ
Sanepar

**Sanepar**, բրազիլական ջրամատակարարման և կոյուղու ընկերություն, պատկանում է Պարանա նահանգին: Այն նաև գործում է թափոնների կառավարման ոլորտում: Այն ծառայություններ է մատուցում բնակելի, առևտրային և արդյունաբերական օգտատերերին Պարանա նահանգի 345 քաղաքներում և ևս 293 փոքր տարածքներում, ինչպես նաև Սանտա Կատարինա նահանգի Պորտո Ունիաո քաղաքում։ Ջուր է մատակարարում 26.7 միլիոն հաճախորդի, կամ նահանգի բնակչության 60%-ին: Այն Բրազիլիայի ջրամատակարարման և թափոնների կառավարման ամենամեծ ընկերություններից մեկն է։ Մատուցում է սանիտարական ծառայություններ, որոնք ներառում են բոլոր փուլերը (ջրահեռացում, մաքրում, վերամշակում, բաշխում) և կոյուղու հավաքում, մաքրում և վերօգտագործում: Այն ունի 84,600 կիլոմետր երկարությամբ ցանց՝ խմելու ջրի հեռացման և բաշխման, կոյուղու հավաքման և մաքրված կոյուղու հեռացման համար: Ինչ վերաբերում է պինդ թափոններին, ընկերությունը շահագործում է աղբավայրեր Ապուկարանա, Կորնելիու Պրոկոպիու և Սիանորտի քաղաքներում։
ձախից|մինի|333x333փքս|Պոնտա Գրոսսայի առաջին ջրամբարի վրա գտնվող Բոտուկուարա ջրամբարը ստեղծվել է 1914 թվականին՝ հանրային հրապարակների գոյությունից առաջ։ 1971 թվականից այն պատկանում է SANEPAR-ին։
Sanepar-ը հիմնադրվել է 1963 թվականին որպես Agepar: Այսօր դրա բաժնետոմսերը շրջանառվում են Սան Պաուլուի ֆոնդային բորսայում: Կենտրոնակայանը գտնվում է Կուրիտիբայում։ Sanepar-ն ապահովում է ջրամատակարարման համընդհանուր ցանց իր կողմից սպասարկվող բոլոր համայնքներում: Հավաքված կոյուղաջրերի 100%-ը մաքրվում է նախքան ջրային ավազաններ արտահոսելը:

2000 թվականին Sanepar-ն իրականացրել է բաժնետոմսերի նախնական հանրային առաջարկ (IPO) բրազիլական ֆոնդային բորսայում (B3):

Բացի այդ, Sanepar-ը նաև 40% բաժնեմաս ունի CS Bioenergia SA-ում, որը Cattalini Bioenergia-ի հետ համատեղ ստեղծված հատուկ նշանակության ձեռնարկություն է՝ Կուրիտիբայի Բելեմի կեղտաջրերի մաքրման կայանի կողքին տեղադրված կենսամարսողության կայանում կոյուղու վրա հիմնված էներգիայի արտադրության շահագործման համար: CS Bioenergia-ի գործունեությունը կհամապատասխանի Բրազիլիայի ազգային պինդ թափոնների քաղաքականությանը, որը կարգավորում է թափոնների չստեղծումը/կրճատումը, վերօգտագործումը, մշակումը և հեռացումը:

## Ծանոթագրություններ

Կատեգորիա:1963 հիմնադրված ընկերություններ
Շշերի արկղ

**Շշերի** կամ **խմիչքների արկղ**, խմիչքների տարաների տեղափոխման համար օգտագործվող տարա: Այսօր դրանք սովորաբար պատրաստվում են պլաստիկից, բայց պլաստիկի լայնորեն կիրառումից առաջ դրանք սովորաբար պատրաստվել են փայտից կամ մետաղից:

## Պատմություն
Բարձր խտության պոլիէթիլենից (HDPE) խմիչքների արկղերը սկսել են պատրաստել 1950-ական թվականներին։

Նման արկղերը կարող են երկարակյաց լինել։ 1980-ական թվականներին Շվեդիայում կազմակերպվել է վերադարձի արշավ, երբ 25-շշանոց արկղերը փոխարինվել են ավելի էրգոնոմիկ 20-շշանոց արկղերով։ Վերամշակման վերադարձված արկղերից մի մասն օգտագործվել են 1960-ական թվականներից սկսած։

Քանի որ արտադրողները խուսափում են կապարի և կադմիումի վրա հիմնված գունանյութերից, օրենսդրության և հասարակական կարծիքի պահանջներին ի պատասխան նրանք ստիպված են եղել դիմել HDPE արկղերի գունավորման այլ մեթոդների: Ճապոնիայում, 1970-ական թվականների սկզբից ի վեր, HDPE շշերի արկղերը գունափոխվել են պերիլենային, քինակրիդոնային, ազոմիացությունների հիմքով և իզոինդոլինային տարբեր գունանյութերով: Ճապոնացի արտադրողները փոփոխել են դրանք՝ միջուկագոյացման վարքագիծը վերահսկելու համար և բարելավել են եղանակային պայմաններին դիմակայելու և հարվածադիմադրությունը՝ լույսի կայունացման համակարգերն ավելի արդյունավետ դարձնելով։

## Ծանոթագրություններ

## Գրականություն
* 

Կատեգորիա:Փաթեթավորման նյութեր
Կատեգորիա:Փաթեթավորում
Կոնստանտինոս Կարեցաս

**Կոնստանտինոս Կարեցաս** (, ), հույն ֆուտբոլիստ, բելգիական «Գենկ» ակումբի և Հունաստանի ազգային հավաքականի հարձակվողական կիսապաշտպան։

## Ակումբային կարիերա
Կարեցասը եղել է «Անդերլեխտ» և «Գենկ» ակադեմիաների սան։ 2023 թվականի օգոստոսի 13-ին պրոֆեսիոնալ ֆուտբոլում առաջին խաղն է անցկացրել «Յոնգ Գենկ» ֆարմ ակումբի կազմում՝ մեկնարկային կազմում խաղալով «Բևերենի» դեմ «Չելենջեր Պրո Լիգայի» խաղում։ Նաև գոլային փոխանցում է կատարել։ 2024 թվականի մայիսի 4-ին Բելգիայի Պրոֆեսիոնալ լիգայի «Սերկլ Բրյուգեի» դեմ խաղում Կարեցասը նորամուտն է նշել «Գենկի» հիմնական թիմում՝ փոխարինման դուրս գալով 88-րդ րոպեին։ 2024 թվականի մայիսի 20-ին առաջին մեկնարկային խաղն է անցկացրել «Գենկի» կազմում՝ «Անտվերպենի» դեմ Պրոֆեսիոնալ լիգայի խաղում և կատարել է գոլային փոխանցում։

## Կարիերան ազգային հավաքականում
Խաղացել է Բելգիայի մինչև 15,16, 17 և 21 տարեկանների հավաքականներում։

2025 թվականի մարտին առաջին անգամ հրավիրվել է Հունաստանի ազգային հավաքական՝ մասնակցելու Ազգերի լիգային։ Նորամուտը նշել է մարտի 20-ին՝ փոխարինման դուրս գալով Շոտլանդիայի դեմ փլեյ-օֆֆի առաջին խաղում։ Երեք օր անց՝ մարտի 23-ին, Կարեցասը մեկնարկային կազմում խաղացել է պատասխան խաղում և խփել է առաջին գոլը Հունաստանի հավաքականի կազմում։ 17 տարեկան և 124 օրականում դարձել է նաև իր ազգային հավաքականի պատմության մեջ ամենաերիտասարդ գոլ խփողը։
## Ծանոթագրություններ

Կատեգորիա:Գենկի ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Բելգիացի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Անդերլեխտի ֆուտբոլիստներ
Մենցի Ալսոն Մասուկու

**Մենցի Ալսոն Մասուկու** (, ), աֆրիկացի ֆուտբոլիստ, որը «Բլումֆոնտեյն Սելտիկում» և Հարավաֆրիկյան Հանրապետության ազգային հավաքականում խաղացել է կիսապաշտպանի դիրքում։ Նա մասնակցել է 2016 թվականի Ռիո դե Ժանեյրոյում կայացած օլիմպիական խաղերին։

## Ակումբային կարիերա
Մասուկուն կարիերան սկսել է «Դինամոսում»։ 2013 թվականի փետրվարի 17-ին նորամուտն է նշել Հարավային Աֆրիկայի Առաջին դիվիզիոնում՝ «Աֆրիկյան Ուորիորսի» դեմ խաղում։ Ապրիլի 17-ին «Վիտբանկ Սփըրսի» դեմ խաղում խփել է առաջին գոլը «Դինամոսի» կազմում։ Այդ ամռանը տեղափոխվել է «Ռոուզ Յունայթեդ», սակայն ընդամենը մեկ խաղ անցկացնելուց հետո տեղափոխվել է «Ջոմո Կոսմոս»։ Նոյեմբերի 30-ին «Թանդա Ռոյալ Զուլուի» դեմ խաղում նորամուտն է նշել նոր ակումբի կազմում։ Դեկտեմբերի 22-ին «Սև Լեոպարդսի» դեմ խաղում Մենզին խփել է առաջին գոլը «Ջոմո Կոսմոսի» կազմում։

2015 թվականի սկզբին տեղափոխվել է «Օռլանդո Փայրեթս»։ Ապրիլի 24-ին Պրետորիայի համալսարանի դեմ խաղում նորամուտն է նշել Հարավային Աֆրիկայի առաջնությունում։ Ապրիլի 29-ին «Սուպերսպորտ Յունայթեդի» դեմ խաղում դուբլ է ձևակերպել՝ խփելով առաջին գոլերը «Օռլանդո Փայրեթսի» կազմում։ 2016 թվականի ամռանը միացել է «Չիպա Յունայթեդին»։ 2018 թվականից խաղացել է «Բլումֆոնտեյն Սելտիկում»։

## Միջազգային կարիերա
2016 թվականի հունիսի 18-ին նորամուտն է նշել Հարավաֆրիկյան Հանրապետության հավաքականի կազմում՝ Լեսոթոյի դեմ ընկերական խաղում։

2016 թվականին Հարավաֆրիկյան Հանրապետության օլիմպիական հավաքականի կազմում է եղել, որը մասնակցել է Ռիո դե Ժանեյրոյում կայացած Օլիմպիական խաղերին։ Մրցաշարում խաղացել է Բրազիլիայի,Դանիայի  և Իրաքի հավաքականների դեմ խաղերին։

## Ծանոթագրություններ

*

Կատեգորիա:Հարավաֆրիկացի ֆուտբոլիստներ
Կատեգորիա:Հարավաֆրիկյան Հանրապետություն
Կատեգորիա:Տղամարդկանց ֆուտբոլի կիսապաշտպաններ
Հրաձգություն Օսթինի բարում

**Հրաձգություն Օսթինի բարում**, զանգվածային կրակոցներ 2026 թվականի մարտի 1-ին, ԱՄՆ Տեխաս նահանգի Օսթին քաղաքի բարերից մեկում։ Երեք մարդ սպանվել է, այդ թվում՝ հանցագործը, և ևս 14-ը վիրավորվել են։ Կասկածյալը՝ 53-ամյա Նդիագա Դիագնեն, սպանվել է ոստիկանի մահացու կրակոցից։

Կրակոցը հետաքննվում է որպես հնարավոր ահաբեկչական գործողություն։

## Կրակոցներ
Մոտավորապես ժամը 1:58-ին, ենթադրաբար, զինված անձը մի քանի անգամ մեքենայով անցել է Արևմտյան վեցերորդ փողոցում գտնվող Buford's Backyard Beer Garden բարի կողքով, նախքան կանգ առնելը, միացրել է վթարային լույսերը և ավտոմեքենայի պատուհանից կրակ է բացել բակում և բարի դիմաց գտնվող մարդկանց վրա։ Այնուհետև նա կայանել է Վուդ փողոցի մոտակայքում, դուրս եկել մեքենայից և ատրճանակով ու հրացանով սկսել է կրակել տարածքում գտնվող մարդկանց վրա։ 911 ծառայության առաջին զանգը կատարվել է ժամը 1:59-ին։ Մոտակայքում տեղակայված ոստիկանները արձագանքել են մեկ րոպե անց և մահացու կրակ են բացել նրա վրա։ Զինված անձը կրակել է միայն փողոցում և բար չի մտել։

## Զոհեր
Երեք մարդ սպանվել է, այդ թվում՝ հանցագործը, իսկ 14-ը վիրավորվել են, որոնցից երեքը ծանր վիճակում են։ Զոհերի ինքնությունը հայտնի չէ։

## Հանցագործ
Ոստիկանությունը պարզել է, որ կրակողը 53-ամյա Նդիագա Դիագնն է (1972 կամ 1973 – մարտի 1, 2026), Տեխասի Պֆլուգերվիլ քաղաքի բնակիչ և ԱՄՆ քաղաքացիություն ստացած, որը սկզբնապես ներգաղթել էր Սենեգալից։ Դիագնը նախկինում նաև ապրել է Բրոնքսում, որտեղ նախկինում ձերբակալվել էր անօրինական առևտրի համար։ Հաղորդվում է, որ Դիագնը հագել է «Ալլահի սեփականություն» գրությամբ սվիտեր և իրանական դրոշի պատկերով վերնաշապիկ։ Նրա մեքենայում Ղուրան է հայտնաբերվել։ Պաշտոնյաները հաստատել են, որ Դիագնը Միացյալ Նահանգներ է ժամանել տուրիստական ​​վիզայով 2000 թվականի մարտի 13-ին, 2006 թվականին ստացել է կանաչ քարտ և 2013 թվականին՝ ԱՄՆ քաղաքացիություն։  Իրավապահ մարմինները հայտնել են, որ Դիագնը հոգեկան առողջության հետ կապված խնդիրներ ուներ։

## Հետաքննություն
Հետաքննությունների դաշնային բյուրոն հետաքննում է հարձակումը որպես հնարավոր ահաբեկչություն՝ կրակողի և նրա մեքենայի վրա հայտնաբերված «ցուցիչների» պատճառով: Ալկոհոլի, ծխախոտի, հրազենի և պայթուցիկ նյութերի բյուրոն նույնպես հետաքննություն է անցկացնում: Նախագահ Դոնալդ Թրամփը տեղեկացվել է կրակոցների մասին: Պաշտոնյաները կատարել են Դիագնի տանը օրդերով խուզարկություն և հայտնաբերել Իրանի դրոշ և իրանցի առաջնորդների նկարներ:

## Ծանոթագրություններ

Կատեգորիա:2026 ԱՄՆ-ում
Կատեգորիա:2026 ահաբեկչություններ
Կատեգորիա:Ահաբեկչական գործողություններ
Գիորգոս Կալաֆատիս

**Գիորգոս Կալաֆատիս** (, ), հույն ֆուտբոլիստ, թեթև ատլետ և մարզիչ, առավել հայտնի որպես «Պանատինաիկոսի» հիմնադիր և խաղացող։

## Սպորտային կարիերա
Կալաֆատիսը մանկուց մեծ տաղանդ է ցուցաբերել սպորտում, հատկապես թեթև ատլետիկայում, բայց շուտով նաև հետաքրքրվել է ֆուտբոլով՝ դառնալով աթենական «Էթնիկոս» ակումբի խաղացող։

Ավելի ուշ տեղափոխվել է «Պանելինիոս»։ Այն բանից հետո, երբ 1908 թվականին «Պանելինիոսի» ղեկավարությունը որոշել է լուծարել ակումբի ֆուտբոլային բաժինը, Կալաֆատիսը, ի նշան բողոքի, անջատվել է ակումբից և 40 այլ համախոհների հետ միասին հիմնադրել է իր սեփական թիմը՝ «Պանատինակոսը»։ Թիմի գլխավոր մարզիչ է նշանակվել անգլերենի մասնագետ Ջոն Սիրիլ Քեմփբելը։

1919 թվականին Կալաֆատիսը Հունաստանի ազգային հավաքականի անդամ է եղել, որը մասնակցել է Փարիզում կայացած միջդաշնակցային խաղերին: Ֆրանսիայի մայրաքաղաքում Կալաֆատիսը նաև ակտիվորեն հավաքել է տեղեկություններ բասկետբոլի և վոլեյբոլի մասին (այդ ժամանակ Հունաստանում անհայտ մարզաձևեր), և Աթենք վերադառնալուց հետո նա թիմեր է ստեղծել այս նոր մարզաձևերում՝ որպես Պանատինաիկոս բազմամարզական ակումբի մաս: Նա նաև ծառայել է որպես խաղացող-մարզիչ Հունաստանի ազգային հավաքականում 1920 թվականի Անտվերպենում կայացած Օլիմպիական խաղերում։

Կալաֆատիսի կարիերան շարունակվել է մինչև 1920-ականների սկիզբը։ 1923 թվականին թոշակի անցնելուց հետո մնացել է «Պանատինաիկոսում» որպես պաշտոնյա։

## Կենսագրություն և անձնական կյանք
Կալաֆատիսը ծնվել է Աթենքի Էքսարխիա թաղամասում՝ Ապոստոլոս Նիկոլաիդիս մարզադաշտից մի քանի հարյուր մետր հեռավորության վրա: Նրա ընտանիքը սերել է Կեֆալոնիա կղզու մի փոքրիկ գյուղից: Մարզիկ Գիորգոսը ավարտել է Աթենքի Ազգային և Կապոդիստրական համալսարանի առողջապահական գիտությունների ֆակուլտետը: Ուսումն ավարտելուց հետո միացել է Հունաստանի նավատորմին մասնակցել է Բալկանյան պատերազմներին և Առաջին համաշխարհային պատերազմին և թոշակի է անցել կոնտր-ադմիրալի կոչումով։ Մահացել է Աթենքում 1964 թվականի փետրվարի 19-ին 73 տարեկանում։

## Ծանոթագրություններ

Կատեգորիա:Պանաթինաիկոսի ֆուտբոլիստներ
Կատեգորիա:Հունաստանի հավաքականի ֆուտբոլիստներ
Կատեգորիա:Հույն ֆուտբոլիստներ
Կատեգորիա:Աթենք քաղաքում ծնվածներ
Կատեգորիա:Տղամարդկանց ֆուտբոլի հարձակվողներ
Կատեգորիա:Հունաստանի ֆուտբոլի ազգային հավաքական
Կատեգորիա:Հույն մարզիկներ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի պաշտպաններ
Սուրբ Հովհաննես եկեղեցի (Ջակարտա)

**Սուրբ Հովհաննես եկեղեցի, Ջակարտա** քաղաքում գոյություն ունեցած կրոնական կառույց։ Պատկանել է Մայր Աթոռ Սուրբ Էջմիածնի լուծարված Բաթավիայի թեմին, գտնվել է Հոլանդական արևելահնդկական ընկերությանը պատկանող, ներկայումս Ինդոնեզիայի մայրաքաղաք Ջակարտայում (նախկին Բաթավիա)։ Համակարգել է Ջավա կղզում բնակվող ինդոնեզահայ գաղութի հոգևոր-մշակութային կյանքը։ Եկեղեցին գտնվել էր գլխավոր հրապարակում՝ Մեդան Մերդեկայում, որտեղ այժմ գտնվում է Ինդոնեզիայի բանկի շենքը։

## Պատմություն
1831 թվականին Բաթավիայի հայտնի հայ վաճառական Հակոբ Հարությունը, որը ներկայացնում էր Շահամիրյանների ընկերությունը Հնդկաստանում, կառուցել է փայտե եկեղեցի՝ անվանելով այն սուրբ Հռիփսիմե եկեղեցի, որը հետագայում վերանվանվել է Սուրբ Հարության եկեղեցի։ Փայտե եկեղեցին վնասվել է 1844 թվականի սկզբին տեղի ունեցած հրդեհից։ Հակոբ Հարությունն արագ վերականգնել է վնասը, բայց մահացել է հունվարի 19-ին։ Նրա այրին՝ Մարիամը, փայտե եկեղեցին փոխարինել է քարե և շաղախե եկեղեցիով։ Այն ավարտվել է 1854 թվականին և վերանվանվել է սուրբ Հովհաննես եկեղեցի։

## Եկեղեցի
Տիկին Մարիամ Հարությունը և նրա կույս քույրը՝ Թագուհի Մանուկը, ֆինանսապես աջակցել են եկեղեցուն։ Երկու քույրերն էլ ժառանգել էին իրենց ամուրի եղբոր՝ Ջորջ Մանուկի ողջ հարստությունը, ով այս ժառանգության մի մասը նվիրել էր այս քարե եկեղեցու կառուցմանը: Եկեղեցին գտնվում էր Բաթավիայի կենտրոնական հատվածում՝ հայտնի Թագավորական այգու խաչմերուկում, որը վերանվանվել էր Մեդան Մերդեկա: 1961 թվականին Ինդոնեզիայի նոր կառավարությունը գրավեց այն հողը, որի վրա 1831 թվականից ի վեր կանգնած էր հայկական եկեղեցին, և եկեղեցին քանդվեց: Բաթավիայում հայ համայնքից մնաց ընդամենը 20 մարդ՝ արտագաղթից հետո: Վերջին եկեղեցական արարողությունը մատուցել է Սիդնեյից եկած քահանա Արամայիս Միրզայանը:

Աղոթատունը միանավ կառույց էր, ուներ մեկ գմբեթ, իսկ մուտքը բաղկացած էր վեց սյուների վրա հենված տանիքից։ Բաթավիայի թեմի լուծարումից հետո Հարավարևելյան Ասիայի հայկական եկեղեցիներն անցնում են Հնդկաստանի և Ծայրագույն Արևելքի հայրապետական պատվիրակությանը, որի ստեղծումից կարճ ժամանակ անց եկեղեցին լուծարվել է։

## Տես նաև
* Սուրբ Գևորգ եկեղեցի (Սուրաբայա)

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հայկական առաքելական գոյություն չունեցող վանքեր և եկեղեցիներ
Կատեգորիա:Հնդկաստանի և Ծայրագույն Արևելքի հայրապետական պատվիրակության վանքեր և եկեղեցիներ
Կատեգորիա:Ջակարտայի եկեղեցիներ
Կատեգորիա:Հայերն Ինդոնեզիայում
Ղոլամռեզա Ռեզայան

**Ղոլամռեզա Ռեզայան** (), իրանցի բրիգադի գեներալ, եղել է Իրանի Իսլամական Հանրապետության ոստիկանության հետախուզական կազմակերպության (SAFA) հրամանատար։ Կազմակերպությունը, որը ստեղծվել է 2022 թվականին, զբաղվում է հետախուզական պարտականություններով Իրանի ազգային ոստիկանական ուժերում։

Սպանվել է Իրանի վրա ԱՄՆ-ի և Իսրայելի ավիահարվածների ժամանակ՝ տարածաշրջանային լարվածության սրման ֆոնին։

## Կարիերա
Ռեզայանը եղել է Իրանի Իսլամական Հանրապետության ոստիկանության հետախուզական կազմակերպության հրամանատար, ինչը Իրանի Իսլամական Հանրապետության իրավապահ մարմինների հրամանատարության (FARAJA) ենթակայության տակ գտնվող հետախուզական գործակալություն է։ Կազմակերպությունն իրականացնում է ներքին հետախուզական և անվտանգության գործողություններ Իրանի ազգային ոստիկանության համակարգում՝ համաձայն 2022 թվականի վարչական փոփոխությունների, որոնցով վերակազմավորվել են ոստիկանության հետախուզական գործառույթները։

## Սպանություն
2026 թվականի փետրվարի 28-ին Ռեզայանը սպանվել է ԱՄՆ-ի և Իսրայելի կողմից Իրանում գտնվող թիրախների վրա իրականացված ավիահարվածների ժամանակ։ Իրանական լրատվամիջոցները, այդ թվում՝ «Ֆարս» լրատվական գործակալությունը, հաջորդ օրը հայտնել են նրա մահվան մասին՝ նշելով, որ նա թիրախավորվել է Իրանի ղեկավարության և ռազմական գործիչների դեմ ավելի լայնածավալ հարձակումների շրջանակներում։ Հարվածների հետևանքով զոհվել են նաև այլ բարձրաստիճան իրանցի պաշտոնյաներ։

## Ծանոթագրություններ

Կատեգորիա:Իրանցի գեներալներ
Sure We Can

**Sure We Can**, (անգլերենից բառացի թարգմանած՝ նշանակում է *«Անշուշտ կարող ենք»*), թափոնների կրճատման ոչ առևտրային կետ և համայնքային կենտրոն ԱՄՆ-ում՝  Նյու Յորք քաղաքի Բրուքլին թաղամասում: Կազմակերպությունը օգտագործված շշերի, տարաների հավաքման ու հանձնման ծառայություններ է մատուցում Բրուքլինում: Բացի այդ,  ծառայում է որպես համայնքային կենտրոն թափոններ վերամշակող աշխատողների համար, ինչպես նաև տեղական բնապահպանական այն նախաձեռնությունների համար, որոնք խթանում են կազմակերպության նվիրվածությունը կայունությանը։

## Պատմություն
Կազմակերպությունը, որ 2007 թվականին հիմնադրել են Անա Մարտինես դե Լուկոն և Յուջին Գադսդենը (ներկայիս գործադիր տնօրենը Ռայան Կաստիլիան է), նախատեսվել է փողոցներից տարաներ և շշեր հավաքող մարդկանց համար՝ նպատակ ունենալով ապահովել հյուրընկալ մի վայր, որտեղ նրանք կարող են հանձնել իրենց հավաքած տարաներն ու շշերը։

2019 թվականին կենտրոնը տարեկան վերամշակում էր 10 միլիոն տարա և շիշ և սպասարկում էր ավելի քան 400 հավաքողների։ 2020 թվականի հունվարի դրությամբ կենտրոնի կողմից սպասարկվող հավաքողների թիվը կազմում էր շուրջ 800։ Ներկայումս այդ ցուցանիշը հասել է մոտավորապես 1200-ի, և, ըստ Sure We Can-ի հաշվարկների, հանձնված շշերի ու տարաների դիմաց նրանց տարեկան բաշխվում է 800.000 դոլար։ 2020 թվականին *Vice* պարբերականը հայտնել է, որ Sure We Can այցելող շշահավաք անձը միջին հաշվով տարեկան վաստակում է 1.000 դոլար, «սակայն եկամուտը մեծապես տարբերվում է, որոշ հավաքողներ տարեկան ստանում են մինչև 40.000 դոլար։ Մյուսները համեմաաբար կամ անհամեմատ ավելի քիչ են վաստակում»։

2023 թվականին հրապարակելով հատուկ զեկույց՝ «Sure We Can»-ը սատարեց Նյու Յորք նահանգում դատարկ շշերի ուտիլիզացիայի մասին թարմացված օրինագծին: Զեկույցում բացատրվում էր, թե ինչպես է շշերի մասին թարմացված օրինագիծը կանխելու միլիոնավոր տոննա թափոնների տեղափոխումը  աղբավայրեր՝ միաժամանակ նվազեցնելով Նյու Յորքի քաղաքային վերամշակման համակարգի ծանրաբեռնվածությունը:

2025 թվականի մարտի 1-ին՝ աղբահավաքների միջազգային օրը, Sure We Can-ը բացեց իր երկրորդ կետը Բրուքլինի հարևան Բրոդվեյ Ջանկշն թաղամասում: Նյու Յորքի տնտեսական զարգացման կորպորացիան համագործակցեց քաղաքային վարչական ծառայությունների դեպարտամենտի հետ՝  տևական ժամանակ չօգտագործվող 3500 քառակուսի ոտնաչափ մակերեսով հողամասը Sure We Can-ին տրամադրել թույլ տալու համար:

## Պարգևներ
* Շրջակա միջավայրի որակի մրցանակ՝ ԱՄՆ-ի շրջակա միջավայրի պաշտպանության գործակալության (EPA) կողմից, 2013 թ.
* Համայնքային ծառայության մրցանակ՝ Hispanic Federation ոչ կառավարական կազմակերպության կողմից, 2016 թ.

## Ծանոթագրություններ

## Արտաքին հղումներ
*Sure We Can
*A Revolution Is Taking Place, One Can at a Time - Village Voice - March 2022

Կատեգորիա:2007 հիմնադրումներ ԱՄՆ-ում
Կատեգորիա:Ոչ առևտրային կազմակերպություններ
Դենիել Ակփեյն

**Դենիել Ակփեյն** (, ), նիգերիացի ֆուտբոլիստ, «Մորոկա Սվոլոուզ» ակումբի և Նիգերիայի ազգային հավաքականի դարպասապահ։

## Կարիերա

### '''Ակումբային կարիերա'''
Լինելով իր հարազատ քաղաքի «Գաբրոս Ինտերնեյշնլ» ակումբի սան՝ 2005 թվականից խաղացել է ակումբի առաջին թիմում։ 2007 թվականի հունվարին տեղափոխվել է «Նասարավա Յունայթեդ»․ երկու ակումբներում էլ հիմնական դարպասապահ էր։

2010 թվականից խաղացել է «Հարթլենդում»՝ ակումբի հետ մասնակցելով Աֆրիկայի Չեմպիոնների լիգայի խաղերին։ 2011 և 2012 թվականներին ակումբի հետ նվաճել է Նիգերիայի գավաթը։ 2014 թվականի մարտին միացել է Հարթլենդի գլխավոր մրցակից՝ «Վարի Վուլվզին»։

2015 թվականի ամռանը երկամյա պայմանագիր է կնքել հարավաֆրիկյան «Չիպա Յունայթեդ» ակումբի հետ։ Նոր թիմի կազմում առաջին խաղը խաղացել է 2015 թվականի սեպտեմբերի 25-ին՝ «Պոլոկվանե Սիթիի» դեմ խաղում։

### '''Կարիերա ազգային հավաքականում'''
2005 թվականի հունվարին մասնակցել է Բենինում անցկացված Աֆրիկայի երիտասարդական առաջնությանը (մինչև 20 տարեկան)։ Մրցաշարի եզրափակչում Նիգերիան 2:0 հաշվով հաղթել է Եգիպտոսին։

2005 թվականին Նիգերիայի երիտասարդական հավաքականի կազմում նվաճել է արծաթե մեդալ աշխարհի պատանեկան առաջնությունում։ 2008 թվականին ընդգրկվել է Պեկինի օլիմպիական խաղերից առաջ ազգային օլիմպիական հավաքականի ընդլայնված կազմում, սակայն չի ընդգրկվել վերջնական կազմում։

2013 թվականից հրավիրվել է Նիգերիայի ազգային հավաքական՝ որպես պահեստային դարպասապահ։ 2014 թվականին մասնակցել է Աֆրիկայի ազգերի առաջնությանը ազգային առաջնության հավաքականի կազմում, որտեղ մրցաշարում Չիգոզիե Ագբիմայի պահեստայինն է եղել։ Նույն թվականին դիտարկվել է որպես Աշխարհի առաջնությանը մասնակցելու ընդլայնված ցուցակում ընդգրկվելու թեկնածու։

Առաջին խաղը Նիգերիայի ազգային հավաքականի կազմում անցկացրել է 2015 թվականի մարտի 29-ին՝ Հարավային Աֆրիկայի դեմ խաղում՝ մեկնարկային կազմում Վինսենթ Էնյեամայի վնասվածքի պատճառով։ Այդ խաղում դարպասապահը հետ է մղել 11-մետրանոց հարվածը և ճանաչվել է խաղի լավագույն խաղացող։
## Ծանոթագրություններ

## Արտաքին հղումներ
* 
* 
* 

 
Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Նիգերիայի հավաքականի ֆուտբոլիստներ
Կատեգորիա:Նիգերիացի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:2016 թվականի Ամառային օլիմպիական խաղերի բրոնզե մեդալակիրներ